**Καταχωριστέο στο ΚΗΜΔΗΣ**

**Πρόσκληση Υποβολής Προσφοράς με ΑΡ.ΠΡΩΤ: ΑΜ8699/03-10-2025**

**Για την απευθείας ανάθεση προμήθειας** **και εγκατάστασης καταγραφικού συστήματος καμερών, για τις ανάγκες του Κ.Φ.Α.Α. (Κέντρου Φιλοξενίας Ασυνόδευτων Ανηλίκων) «‘Ελλη» στην Αλεξανδρούπολη, προϋπολογιζόμενης δαπάνης 1.450,00 ευρώ χωρίς ΦΠΑ και 1.798,00 ευρώ με Φ.Π.Α.**

**CPV: 32235000-9 - Σύστημα παρακολούθησης κλειστού κυκλώματος**

Η ΑΡΣΙΣ Κοινωνική Οργάνωση Υποστήριξης Νέων με έδρα στη Θεσσαλονίκη, Λέοντος Σοφού 26, στο πλαίσιο της Επιχορήγησης Ν.Π. ΑΡΣΙΣ - Κοινωνική Οργάνωση Υποστήριξης Νέων για τη λειτουργία **Κέντρου Φιλοξενίας Ασυνόδευτων Ανηλίκων (Κ.Φ.Α.Α.) «‘Ελλη» στην Αλεξανδρούπολη**, (κωδικός MIS 6016372), που εντάσσεται στο πρόγραμμα «Πρόγραμμα Ελλάδας - Ταμείο Ασύλου, Μετανάστευσης και Ένταξης 2021-2027»,

**ΠΡΟΣΚΑΛΕΙ**

**κάθε ενδιαφερόμενο να υποβάλει έγγραφη προσφορά για την απευθείας ανάθεση προμήθειας και εγκατάστασης καταγραφικού συστήματος καμερών, για τις ανάγκες του Κ.Φ.Α.Α. (Κέντρου Φιλοξενίας Ασυνόδευτων Ανηλίκων) «‘Ελλη» στην Αλεξανδρούπολη, προϋπολογιζόμενης δαπάνης 1.450,00 ευρώ χωρίς ΦΠΑ και 1.798,00 ευρώ με Φ.Π.Α..**

Το φυσικό και οικονομικό αντικείμενο αναλύεται στον παρακάτω πίνακα:

| **Α/Α** | **Περιγραφή** | **Μονάδα μέτρησης** | **Ποσότητα** |
| --- | --- | --- | --- |
| 1 | **IP Camera**  **Με τα κάτωθι χαρακτηριστικά:**  - Κάμερα με βάση, υψηλής ανάλυσης τουλάχιστον 4MP  - Με φακό 2.4-4.0mm  - Ενσωματωμένο IR για νυχτερινή λήψη, με μέγιστη απόσταση τουλάχιστον 30m.  - Ανίχνευση κίνησης  - Wide Dynamic Range (WDR)  - Πρότυπο κωδικοποίησης βίντεο Η.265+  - Χωρίς μικρόφωνο  - Τροφοδοσία είτε PoE είτε 12 VDC  - Βαθμός στεγανότητας IP67  - Τοποθέτηση σε **αδιάβροχο κουτί σύνδεσης** κάμερας για την τακτοποίηση των καλωδίων (περιλαμβάνεται στην τιμή) | ΤΜΧ | 3 |
| 2 | **Καταγραφικό NVR**  **Με τα κάτωθι χαρακτηριστικά:**  - Τουλάχιστον 8 καναλιών IP.  - Υποστήριξη τουλάχιστον Full HD ανάλυση βίντεο  -Υποστήριξη αλγορίθμων ανίχνευσης κίνησης/προσώπων κλπ  - Πρότυπο κωδικοποίησης βίντεο Η.265+  - Έξοδοι HDMI και VGA  - Τουλάχιστον 2 θύρες USB  - Θέση για 2 σκληρούς δίσκους SATA τουλάχιστον ως 6TB έκαστος  - Αν δεν υποστηρίζει τροφοδοσία των καμερών μέσω PoE, θα χρειαστεί ξεχωριστό switch! Αν υποστηρίζει τροφοδοσία PoE θα πρέπει να μπορεί να υποστηρίξει έως και 8 κάμερες | ΤΜΧ | 1 |
| 3 | **Line-interactive (VI) UPS**  **Με τα κάτωθι χαρακτηριστικά:**  - Τουλάχιστον 2 πρίζες  - Τουλάχιστον 600W | ΤΜΧ | 1 |
| 4 | **Σκληρός Δίσκος** **ειδικά για Καταγραφικό**  **Με τα κάτωθι χαρακτηριστικά:**  **-** Χωρητικότητας τουλάχιστον 2ΤΒ  - Συμβατός με το προσφερόμενο Καταγραφικό | ΤΜΧ | 1 |
| 5 | **Αναλώσιμα εγκατάστασης,** όπως καλώδια, συνδέσεις, κανάλια καλωδίων και Switch αν επιλεχθεί τροφοδοσία PoE και δεν την υποστηρίζει το καταγραφικό | Κατ΄ αποκοπή | 1 |
| 6 | **Εργασίες** εγκατάστασης, παραμετροποίησης λογισμικού (συμπεριλαμβανομένου του λογισμικού), εκπαίδευσης χρηστών | Κατ’ αποκοπή | 1 |
| **Σύνολο προϋπολογιζόμενης αξίας άνευ ΦΠΑ** | | | **1.450,00€** |
| **ΦΠΑ 24%** | | | **348,00€** |
| **Σύνολο προϋπολογιζόμενης αξίας με ΦΠΑ** | | | **1.798,00€** |

**Η προμήθεια θα γίνει με τους Ειδικούς όρους, που ακολουθούν.**

1. Οι ενδιαφερόμενοι οικονομικοί φορείς μπορούν να καταθέσουν την προσφορά τους προσφέροντας για το σύνολο της ζητούμενης προμήθειας.
2. Προσφορά που υποβάλλεται για μέρος της προμήθειας απορρίπτεται ως απαράδεκτη.
3. Η ανάθεση θα γίνει στον οικονομικό φορέα με την πλέον συμφέρουσα από οικονομική άποψη προσφορά βάσει προσφερόμενης τιμής άνευ ΦΠΑ. Υποβληθείσες προσφορές που υπερβαίνουν την προϋπολογισθείσα δαπάνη **θα απορρίπτονται ως απαράδεκτες**.
4. Η προσφορά ισχύει και δεσμεύει τον ανάδοχο έως τις 15/11/2025.
5. Η ανάθεση τίθεται σε ισχύ από την ημέρα κατακύρωσης της μέχρι και την **15/11/2025.**
6. **Όλα τα προσφερόμενα είδη θα πρέπει να πληρούν τις τεχνικές προδιαγραφές, που αναφέρονται στην πρόσκληση.**
7. **Στο συνολικό κόστος της προσφοράς θα περιλαμβάνεται το κόστος:**

* **εργασίας της εγκατάστασης που θα περιλαμβάνει και όποιες αναγκαίες καλωδιώσεις (ρεύματος ή δεδομένων) κρίνονται απαραίτητες, με τις ανάλογες τοποθετήσεις καναλιών.**
* **της βασικής παραμετροποίησης.**
* **της παραμετροποίησης των χρηστών.**
* **Λογισμικού λήψης σημάτων με τον εντοπισμό κίνησης στον τομέα στόχευσης κάθε αισθητήρα/κάμερας και μετάδοσης σήματος σε δύο σταθερά Control Rooms (υφιστάμενοι ηλεκτρονικοί υπολογιστές του Κ.Φ.Α.Α.) και δυνατότητα σύνδεσης από όσες απομακρυσμένες συσκευές επιθυμεί η Αναθέτουσα.**
* **Εκπαίδευση στη χρήση του λογισμικού και του control room.**

1. **Όλα τα προσφερόμενα είδη θα είναι καινούργια, αμεταχείριστα και σε άριστη κατάσταση και ο ανάδοχος υποχρεούται να χορηγήσει στην αναθέτουσα οργάνωση σχετική έγγραφη βεβαίωση.**
2. **Όλα τα προσφερόμενα είδη θα παραδοθούν επί ποινή αποκλεισμού με εγγύηση καλής λειτουργίας διάρκειας τουλάχιστον δύο (2) ετών. Η εγγύηση αυτή καλύπτει όχι μόνο την απλή αστοχία υλικού, αλλά και πιθανές δυσλειτουργίες του συστήματος ή προβλήματα που οφείλονται σε εσφαλμένη εγκατάσταση.**
3. **Πριν την υποβολή της προσφοράς κρίνεται απαραίτητη η επιτόπια επίσκεψη στο Κ.Φ.Α.Α.** (Κωνσταντινουπόλεως 34-36, 68133, Αλεξανδρούπολη, τηλέφωνο 2551181397) **ώστε να επιδειχθούν και οι επιθυμητές θέσεις των καμερών ασφαλείας.**
4. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
5. **Η παράδοση και παραλαβή των ειδών της προμήθειας θα γίνει άπαξ εντός 20 ημερών,** κατόπιν τηλεφωνικής ή ηλεκτρονικής επικοινωνίας το Κ.Φ.Α.Α. της ΑΡΣΙΣ με τον ανάδοχο, μετά την ανάθεση της προμήθειας. Η παράδοση και παραλαβή των ειδών της προμήθειας θα γίνεται με έξοδα και μέσα του αναδόχου στο ΚΦΑΑ «‘Ελλη» στην Αλεξανδρούπολη, με διεύθυνση: Κωνσταντινουπόλεως 34-36, 68133, Αλεξανδρούπολη, τηλέφωνο 2551181397.
6. Η παραλαβή των ειδών της προμήθειας καθώς και της υπηρεσίας, θα πραγματοποιηθεί από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγξει εάν η παράδοση των προϊόντων έγινε σύμφωνα με τους όρους της πρόσκλησης.
7. Κάθε είδος υπόκειται στην έγκριση της επιτροπής παρακολούθησης και παραλαβής, η οποία έχει το δικαίωμα απόρριψης οποιουδήποτε υλικού που η ποιότητα ή τα τεχνικά χαρακτηριστικά του κρίνονται μη ικανοποιητικά ή ανεπαρκή για την εκτέλεση των εν λόγω εργασιών. Ελαττωματικά υλικά θα αντικατασταθούν ή διορθωθούν, σύμφωνα με τις οδηγίες της επιτροπής παρακολούθησης και παραλαβής.
8. Ο προμηθευτής λαμβάνει γνώση των Ειδικών Όρων της προμήθειας και δεσμεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
9. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
10. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
11. Οι παραπάνω όροι θεωρούνται δεσμευτικοί, με **ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.
12. Η ανάθεση και η εκτέλεση της σύμβασης διέπεται από την κείμενη νομοθεσία και τις κατ΄ εξουσιοδότηση αυτής εκδοθείσες κανονιστικές πράξεις, όπως ισχύουν και ιδίως του ν. 4412/2016 (Α’ 147) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».

**Δικαιολογητικά Συμμετοχής:**

**Επιπρόσθετα,** προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ. 1 και 2 του άρθρου 73 του Ν.4412/2016, **θα πρέπει να προσκομίσετε μαζί με την οικονομική σας προσφορά** και τα παρακάτω δικαιολογητικά σύμφωνα με το άρθρο 80 παρ. 2 και 3 του Ν.4412/2016:

1) Βεβαίωση φορολογικής ενημερότητας, για συμμετοχή (ΑΦΜ αναθέτουσας: 090193521)

2) Βεβαίωση ασφαλιστικής ενημερότητας για ασφαλιστικές εισφορές του προσωπικού, για συμμετοχή

3) Βεβαίωση ασφαλιστικής ενημερότητας μη μισθωτών ΕΦΚΑ, για συμμετοχή (αφορά ατομικές επιχειρήσεις)

4) Υπεύθυνη δήλωση (επισυνάπτεται πρότυπο στην ανάρτηση της πρόσκλησης στο www.arsis.gr) εκ μέρους του οικονομικού φορέα, σε περίπτωση φυσικού προσώπου, ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου, στην οποία θα δηλώνεται ότι ΔΕΝ υπάρχει εις βάρος του αμετάκλητη καταδικαστική απόφαση για έναν από τους ακόλουθους λόγους: συμμετοχή σε εγκληματική οργάνωση, ενεργητική δωροδοκία κατά το ελληνικό δίκαιο και το δίκαιο του οικονομικού φορέα, απάτη εις βάρος των οικονομικών συμφερόντων της Ένωσης, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες ή χρηματοδότησης της τρομοκρατίας, παιδική εργασία και άλλες μορφές εμπορίας ανθρώπων. Η υποχρέωση του προηγούμενου εδαφίου αφορά:

α) στις περιπτώσεις εταιρειών περιορισμένης ευθύνης (Ε.Π.Ε.), ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.), τους διαχειριστές,

β) στις περιπτώσεις ανωνύμων εταιρειών (Α.Ε.), τον διευθύνοντα σύμβουλο, καθώς και όλα τα μέλη του Διοικητικού Συμβουλίου,

γ) στις περιπτώσεις των συνεταιρισμών τα μέλη του Διοικητικού Συμβουλίου.

5) Αντίγραφο καταστατικού της εταιρίας & έγγραφο ταυτοποίησης μελών Διοικητικού Συμβουλίου (π.χ. ΓΕΜΗ)

6) Εκτύπωση των στοιχείων της επιχείρησης από το Taxis, όπου φαίνεται ότι η επιχείρηση είναι ενεργή.

**Διαδικασία πληρωμής:**

Η ΑΡΣΙΣ θα καταβάλλει την αξία των ειδών που θα προμηθευτεί στα πλαίσια της παρούσας πρόσκλησης, **προκαταβάλλοντας το 30%** της αξίας πριν την έναρξη των εργασιών και εξοφλώντας το υπόλοιπο **εντός τριάντα (30) ημερών ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής:**

* **Τιμολόγιο Δελτίο Αποστολής**, στο οποίο να αναγράφονται η προμήθεια, η τιμή μονάδας, η συνολική αξία και οι νόμιμες επιβαρύνσεις,
* **Βεβαίωση ασφαλιστικής ενημερότητας, για είσπραξη σε ισχύ η οποία απαιτείται στην ακόλουθη περίπτωση**:
* Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.
* **Βεβαίωση ασφαλιστικής ενημερότητας ΕΦΚΑ μη μισθωτών για είσπραξη σε ισχύ η οποία απαιτείται στην ακόλουθη περίπτωση**:
* Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.)
* **Φορολογική ενημερότητα για είσπραξη σε ισχύ, ή βεβαίωση φορολογικής οφειλής για είσπραξη σε ισχύ** (σε περίπτωση μη απόδοσης των ληξιπρόθεσμων φορολογικών οφειλών). Φορολογική ενημερότητα ή βεβαίωση φορολογικής οφειλής απαιτείται στην ακόλουθη περίπτωση:
* Για την είσπραξη χρημάτων ή την εξόφληση τίτλων πληρωμής από το Δημόσιο Τομέα, όπως αυτός καθορίζεται στην κείμενη νομοθεσία, εφόσον το ακαθάριστο ποσό για κάθε τίτλο πληρωμής υπερβαίνει τα χίλια πεντακόσια ευρώ (1.500€), ανά δικαιούχο. Το αποδεικτικό ενημερότητας προσκομίζεται από τον εισπράττοντα στους διενεργούντες την πληρωμή ή την εξόφληση του τίτλου, κατά την πληρωμή ή την εξόφληση αυτού.

Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.

**Οι προσφορές μπορούν να κατατεθούν στην ΑΡΣΙΣ με κάθε πρόσφορο μέσο επικοινωνίας (ταχυδρομικά έγγραφα, ηλεκτρονικά, με φαξ ή αντίστοιχο τρόπο).**

**•** Ταχυδρομική Διεύθυνση: Εγνατίας 30, 54625, Θεσσαλονίκη

• Fax: 2310526150

• Ηλεκτρονική Διεύθυνση: [metoikos.procurement@gmail.com](mailto:metoikos.procurement@gmail.com)

Οι ενδιαφερόμενοι μπορούν να λαμβάνουν Πληροφορίες από το site της Άρσις www.arsis.gr ή στα τηλέφωνα: 2316007622 και 2316009753.

**Ημερομηνία λήψης της προσφοράς από την ΑΡΣΙΣ το αργότερο έως την Παρασκευή 13/10/2025 ώρα 15.00**

**Όλα τα απαραίτητα έγγραφα που συνοδεύουν την πρόσκληση (αναλυτικό φυσικό αντικείμενο, υπόδειγμα προσφοράς) είναι αναρτημένα στη σελίδα της ΑΡΣΙΣ** [**www.arsis.gr**](http://www.arsis.gr)

Σε περίπτωση παράτασης της προθεσμίας υποβολής των προσφορών, οι ενδιαφερόμενοι μπορούν να πληροφορηθούν το χρόνο της παράτασης από το site της ΑΡΣΙΣ [www.arsis.gr](http://www.arsis.gr)

ΓΙΑ ΤΗΝ ΑΡΣΙΣ – ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ

ΤΜΗΜΑ ΠΡΟΜΗΘΕΙΩΝ